Venno Laul

Venno Laul (11. september 1938 Kuressaares – 14. oktoober 2018) oli eesti koorijuht ja muusikapedagoog.

Lõpetas koorijuhtimise erialal 1956 Tartu Muusikakooli ja 1961 Tallinna Riikliku Konservatooriumi. Aastatel 1968–1971 stažeeris Leningradi konservatooriumi assistentuuris. 

Ta töötas 1960–1966 muusikaõpetajana Tallinna 22. Keskkoolis, kus algatas 1965. aastal keskkoolis muusika süvaklassi, ja 1966–1972 koormeistrina Estonias. 

1972. aastast oli ta Tallinna Riikliku Konservatooriumi koorijuhtimisõppejõud (alates 1987 professor, 1974–1981 dekaan, 1981–1982 prorektor ja 1982–1992 rektor). 

1969. aastast oli ta Riikliku Akadeemilise Meeskoori (RAM) stuudio juhataja ja dirigent, asutas 1971. aastal samas poistekoori, oli selle kunstiline juht ja peadirigent (kuni 1990). 

Ta oli ka 1977., 1982. ja 1987. aasta koolinoorte laulupeo ning XIX, XX, XXI, XXII ja XXIII üldlaulupeo üldjuhte.

Aastatel 1986–1996 oli ta Eesti Kooriühingu esimees.

1985–1990 oli ta Eesti NSV Ülemnõukogu XI koosseisu liige. Ta oli ka Eesti Kongressi liige.

Alates 2005. aastast töötas Venno Laul Estonia Klaverivabriku juhatajana.  

Venno Laul on maetud Tallinna Metsakalmistule.

Tunnustus
1985 Eesti NSV rahvakunstnik 
1996 Gustav Ernesaksa koorimuusika preemia
2001 Valgetähe II klassi teenetemärk

Isiklikku
Venno Laulu lesk Reet Laul on pianist. Nende tütar Meeli Hirvonen on arst ja pianistist poeg Indrek Laul on ettevõtja.

Viited

Välislingid
Kadri Paas, "Dirigent ja Kesklinna juht Venno Laul hirmutas kunstnikke trahviga?", Õhtuleht, 17. juuli 2002
Venno Laul (70) – poistekoori ja uue muusikaakadeemiamaja rajaja, Eesti Päevaleht, 6. september 2008

Eesti koorijuhid
Eesti Rahvusmeeskoori dirigendid
Eesti muusikapedagoogid
Eesti Muusika- ja Teatriakadeemia professorid
Eesti NSV XI Ülemnõukogu liikmed
Eesti Kongressi liikmed
Eesti Muusika- ja Teatriakadeemia vilistlased
Valgetähe II klassi teenetemärgi kavalerid
Metsakalmistule maetud
Sündinud 1938
Surnud 2018